***15. SJEDNICA***

Dana 6.5.2024. godine održana je 15. sjednica Nadzornog odbora sa sljedećim dnevnim redom:

**1. Utvrđivanje kvoruma i usvajanje dnevnog reda**

Predsjednik Nadzornog odbora Hrvoje Pemper utvrđuje da su na sjednici nazočni svi članovi Nadzornog odbora te utvrđuje kvorum.

Članovi Nadzornog odbora jednoglasno prihvaćaju predloženi dnevni red.

**2.** **Verifikacija zapisnika s 14. sjednice Nadzornog odbora održane dana 1.3.2024. godine**

**• ZAKLJUČAK**

*Verificira se zapisnik s 14. sjednice Nadzornog odbora održane dana 1.3.2024. godine.*

**3.** **Izvještaj direktora Društva o poslovanju Društva u prvom kvartalu 2024. godine**

*Članovi Nadzornog odbora primaju na znanje Izvještaj Direktora Društva o poslovanju Društva u prvom kvartalu 2024. godine.*

**4.** **Razno**

Pod ovom točkom dnevnog reda, a nastavno na temu posipavanja prometnica alternativnim metodama o čemu se raspravljalo na prethodnim sjednicama Nadzornog odbora, direktor daje informaciju članovima Nadzornog odbora da je bio u Sloveniji sa zamjenikom gradonačelnice Grada Samobora Petrom Burićem te da su posjetili tvrtku koja koristi tu metodu održavanja cesta u zimskim uvjetima i svu potrebnu opremu.

Plan je da se jedno vozilo marke FUSO prenamijeni za potrebe posipavanja prometnica te da se nabave posipač i mješalica za tu vrstu posipnog materijala. Time bi bili spremni u idućoj zimskoj službi testirati novi način posipavanja cesta na jednoj dionici u nizinskom dijelu grada Samobora.